જૉનસન એન્ડ જૉનસનને સેન્ટ્રલ ડ્રગ સ્ટાન્ડર્ડ કંટ્રોલ ઓર્ગેનાઈઝેશન(CDSCO) તરફથી મોકલવામાં આવેલ પત્રમાં કહેવામાં આવ્યું છે કે તમામ દર્દીઓને 20 લાખ રુપિયાની તરત જ મદદ કરે. મૌલાના આઝાદ મેડિકલ કોલેજના પૂર્વ ડીન ડૉક્ટર અરુણ અગ્રવાલની અધ્યક્ષતામાં મળેલી કમિટીની ભલામણ પછી આ નિર્ણય લેવામાં આવ્યો છે. CDSCOનું કહેવું છે કે દરેક દર્દીને ઇમ્પ્લાન્ટ બાદ થયેલી મેડિકલ ખામીઓનું આકલન કરવામાં આવશે. જે બાદ તેના આધારે દરેક વ્યક્તિ માટે કેટલું વળતર ચૂકવવું તેનો નિર્ણય કરવામાં આવશે. ત્યાં સુધી હાલ વચગાળાની રાહત તરીકે તમામ દર્દીઓને 20 લાખ રુપિયા ચૂકવવાનું કંપનીને કહેવામાં આવ્યું છે.